


KAZALO 


Priprava - - -- 
Četiri dijela - - - - - 


Vierovanje  - - - - o 


Pozdrav Svetotaistvenom  Tsu:. 


Litanije Presv. Sakramenta 


imenu Isusovu - - - - 
Litanije Imena Isusova - 
Duhovna pričest  - - - 
Poslije pričesti (duhovno) 
Dušo Kristova... - - - 
Pjesma poklona - --- - 
Krunica presv. Rana - - 
Molitva za ljubav - - - 
Zlatna krunica - - - - 
Posveta Presv. Srcu - - 
Litanije Srca Isusova — - 
Pomirna molitva  - - - 
Pobožni uzdasi - - - - 
Završna molitva - - - 
Usta moja (pjesma) - - 
Slušanje sv. Mise - - - 


Žalosna Gospina krunica 


Duhovna pričest preko Mise 


Pohvale Imenu Božjemu 

SPLIT 
HRVATSKA KNJIŽARA 


Može se tiskati! 
Split - Dobri, na Sviiećnicu 1939. 


provincijal. 


0. Petar Dr. Grabić, 


K br. 327/89. 
Neka se pretiska! 
Od Biskupskog Ordinarijata 
S p lit, 24 januara 1939. 


Generalni Vikar: 
Don Vicko Fulgosi s. r. 


BOGOLJUBNA DUŠO ! 


Starodrevni je i lijepi običaj u 
našoj svetoj Katoličkoj Crkvi da se, 
osobito prva tri dana Velike Sed- 
mice, izlaže Presveti Sakramenat na 
40-satno klanjanje. Mnoge pobožne 
duše nastoje da barem jedan sai 
provedu u molitvi pred Svetotaj- 
stvenim Kraljem i Gospodinom. Na- 
sljeduj ih i Ti; a da uzmogneš sa 
što većom pobožnošću i duševnom 
korišću vršiti taj sveti običaj, po- 
moći će Ti ova knjižica. 


Zato je i izdajemo! 


PRIPRAVA 


Najljepša. priprava da dostojno provedemo 
sat klanjanja pred izloženim  Svetota/stvom, 
jest sv. ispovijed i pričest. Nastoj da se ovih 


dana skrušeno ispovjediš i barem prvi dan: 


pcbožno pričestiš. 

Kad polaziš od kuće u crkvu, misli pu- 
tem Komu ideš na poklon, a na ulazu u 
crkvu uzmi balgoslovljene vode i pobožno se 
prekrsti: 

U ime Oca + i Sina i Duha Sve- 
toga. Amen. 

Zatim klekni na oba koljena i pokloni so 
Presvetom :Otajstvu, a onda pođi na svoje 
milesto i moli prignute glave: 

Klanjamo se Tebi, presveti Go- 
spodine Isuse Kriste, ovdje i u svim 
Tvojim crkvama koje su na svemu 
svijetu, i blagosivamo Tebe, jer si 
svetim Križem Svojim otkupio svijet. 

Ispravi glavu i nastavi: 

O sveta gozbo, na kojoj se Krist 
blaguje, slavi se spomen Muke Nje- 
ove, duša se napunja milosti i daje 
nam se zalog buduće slave. 

R. Kruh s neba podao si njima 

O. Koji svaku slast u sebi ima. 


m, mem 


Pomolimo se! 

Bože, koji si nam u divnom Sa- 
kramentu ostavio uspomenu muko 
svoje, podaj nam, molimo, tako ča- 
stiti sveta otajstva - Tijela i Krvi 
Tvoje, da vazda osjećamo u sebi 
plod otkupljenja Tvojega. Koji živiš 
i kraljuješ u vijeke vjekova. Amen. 


Saberi se i.sa živom vjerom reci: 


DJELO VJERE 

Vjerujem u Te, Bože moj, da Si 
jedan jedini Božanstvom, a troj Oso- 
bama, Otac, Sin i Duh Sveti. Vje- 
rujem da je druga Osoba, Sin Božji, 
krepcšću Duha Svetoga, čovjekom 
postao, rodio se i sve nas otkupio, 
i da će doći suditi žive i mrtve. Da 
će dobre naplatiti slavom nebeskom, 
a grešnike kazniti mukama pakle- 
nim. Vjerujem, nadalje, sve ono što 
vjeruje i vjerovati uči Sveta Mati 
Crkva rimokatolička. A sve to vje- 
rujem zato, što si to navijestio Ti, 
Bože, koji si neizmjerna mudrost i 
vjekovita istina, koji ne možeš pre- 
variti niti prevaren biti, jer sve znaš 
i vidiš. O Bože, uumnoži vjeru moju! 

DJELO UFANJA 
Ufam se u Te, o premilostivi 
Ik sŽ s dode * 
Bože moj; da ćeš mi po zaslugama 


Muke i Smrti Isusove i po mojim. 


dobrim djelima, s pomoću Tvojom 
učinjenim, oprostiti sve grijehe i dati 
slavu nebesku. A to se ufam zato, 


što Ti, Bože svemogući, dati možeš 


što si obećao, i u obećanju si svo- 
jem stalan i vjeran. O Bože, učvrsti 
*ufanje moje! 


DJELO LJUBAVI I POKAJANJA 
Ljubim Te, o Bože moj, svim 
srcem i dušom svojom nada sve, i 


više nego samoga sebe, jer si Ti 


sam po sebi svake ljubavi dostojan, 
i zaradi Tebe ljubim bližnjega svo- 
ga kao samoga sebe. O Bože, užezi 
ognjem ljubavi Svoje srce moje; ter 
iz ove goruće prema Tebi ljubavi 
skrušeno se kajem što sam ikada 
uvrijedio Tebe, neizmjerno dobro. 
Mrzim na sve grijehe života svoga, 
i to većma nego na ikoje drugo zlo. 
O da Te nisam nikada uvrijedio! 
Tvrdo odlučujem da ću se čuvati 
svakoga grijeha, te volim: umrijeti 

nego ikojim grijehom, osobito smrt- 
nim, uvrijediti Tebe, najveće dobro. 
A sve ću počinjene grijehe po mi- 
losti Tvojoj iskreno ispovjediti i 
dostojnu za njih pokoru učiniti. — 
Smiluj mi se, dakle, o svemogući 
Isuse, i budite mi na pomoć, milo- 
stiva Marijo i sveti Josipe! Amen. 

Sada izmoli (raširenih ruku) šest puta: 

Oče naš, koji jesi na nebesima, 
sveti se ime Tvoje. Dođi kraljevstvo 
Tvoje. Budi volja Tvoja, kako na 
nebu tako i na zemlji. Kruh naš 
svagdanji daj nam danas. I otpusti 
nam duge naše, kako i mi otpušta- 
imo dužnicima našim. I ne uvedi nas 
u napast, nego izbavi nas od zla. 
Amen. 

Zdravo, Marijo, milosti puna, Go- 
spodin s Tobom, blagoslovena TL 
među ženama, i blagosloven plod 
utrobe Tvoje Isus. Sveta Marijo, 
Majko Božja, moli za nas grešnike, 
sada i na čas smrti naše. Amen. 

Slava Ocu i Sinu i Duhu Sveto- 
mu. Kako bijaše na početku, tako 
sada, i vazda, i u vijeke vjekova. 
Amen. 


m. pam 


NAMJENA 


Moj dobri Isuse, evo pred Tvojim 
neizmjernim Veličanstvom da Ti se 
poklonim, da Ti iskažem svoju lju- 
bav, da Ti zahvalim, da u Tebe 
prosim, za sebe, za svoje, za svetu 
Crkvu, za sav svijet i za svete duše 
u Čistilištu, obilje Tvojih božanskih 
milosti. 

X Ovaj sveti sat, koji ću ovdje pred 
“obom ls Tobom provesti, ja na- 
mjenjujem na sve one svete nakane 
koje sv. Crkva hoće da ima. Ja 
želim da dobijem sva oproštenja, a 
namjenjujem ih onako kako se Tvo- 
mu božanskomu Srcu najviše sviđa. 
. Želim, Gospodine, da Ti se kla- 
njam zajedno s Tvojim svetim An- 
đelima, osobito s mojim sv. Anđe- 
lom čuvarom, s mojim svetim 'Od- 
vjetnicima, sa sv. Josipom i svim 
Tvojim Svecima, s mojom milom 
Maikom Marijom. Želim "Ti se kla- 
njati i mjesto onih koji Te ne po- 
znaju, ili Te ne ljube, ili neće da Ti 
se dođu pokloniti. mE. 

Daj, o Isuse, da ovaj sveti sat 

bude mojoj duši na korist, a i na 

korist mnogim dušama, osobito oni- 
ma za koje Ti hoćeš da se na osobiti 
način molim. Svima nama udijeli 
milost: da Te sa svim srcem lju- 
bimo, da za Te živimo, da u Tvojoj 
svetoj milosti ustrajemo do posljed- 
njega daha i tako se spasemo. Amen. 

Izmoli jednom 

VJEROVANJE 
Vjerujem u Boga, Oca svemogu- 


ćega, Stvoritelja neba i zemlje. I u 


Isusa Krista Sina Njegova jedinoga, 
Gospodina našega, koji je začet po 
Duhu Svetomu, rođen od Marije 
Djevice, mučen pod Poncijem Pila- 
tom, raspet, umro i pokopan; sašao 
nad pakao, treći dan uskrsnuo od 
mrtvih, uzašao na nebesa, sjedi o 
desnu Boga Oca svemogućega; od- 
onud će doći suditi žive i mrtve. 
Vjerujem u Duha Svetoga, svetu 
Crkvu katoličku, općinstvo svetih, 
opreštenje grijeha, uskrsnuće tijela, 
život vječni. Amen. o 
MOLITVA GOSPI I SV. JOSIPU 
Slatka moja Maiko i Majko Isu- 
sova, evo me ovdje pred Tvojim bo- 
žanskim Sinom, da Mu se poklonim 

i da za jedan sat čuvam svetu stražu 
pred Njegovim Svetotajstvenim Pri- 
jestoljem. O da mi je imati onu 
Tvoju živu vjeru, onu Tvoju neiska- 
zanu ljubav, onu divnu pobožnost s 
kojom si se Ti nekoć klanjala Svo- 
mu Sinu, kadno si Ga pod oblicima 
kruha primala u Svoje bezgrešne 
> grudi! 

Daj, o mila Majko, da Mu se i ja 
što dostojnije klanjam, da Ga sa sve 
većim žarom ljubim i da ovaj sveti 
sat provedem tako da Isus bude sa 
mnom zadovoljan. O Majko, o Kra- 
ljice, o moja poslije Isusa najveća 
nado, zajedno s Tobom daj da se 
klanjam Tvomu Sinu, momu Spasi- 
telju i Bogu. Amen. 


O prečisti Marijin Zaručniče, sve- 
ti moj Odvjetniče Josipe, moli za me 
u ovom svetom satu! Isprosi mi mi- 
lost, da Isusa ljubim sa svim sreem 
i dušom, da uvijek vršim Njegovu 
svetu Volju i da se spasem! - 

Isuse, Marijo i Josipe sveti, vazda 
mi budite u srcu, u duši i na pa- 
meti!. 

Vama darujem srce, dušu, tijelo, 


pamet, razum, volju i svako svoje 
djelo. Amen. 

Izmoli jednom 

Zdravo, Kraljice, Majko milosrđa: 
živote, slasti i ufanje naše, zdravo! 
K Tebi vapijemo prognani sinovi 
Evini. K Tebi uzdišemo tugujući i 
plačući u ovoj suznoj dolini. Svrni, 
dakle, Odvjetnice naša, one Svoje 
milostive oči na nas, te nam poslije 
ovoga progona pokaži Isusa, blago- 
sloveni plod utrobe Svoje! O blaga, 
o mila, o slatka Djevice Marijo! 


POZDRAV SVETOTAJSTVENOM 
ISUSU 

Klanjam se Tebi, pod oblikom 
kruha otajstveno sakriveni Bože, i 
ničice padam pred prijestoljem ne- 
izmjernoga Veličanstva Tvoga, koje 
svi Anđeli i svi Sveci neprestano 
hvale i slave: Svet, Svet, Svet Go- 
spodin Bog nad vojskama! Puna su 
nebesa i zemlja Tvoje slave! 

Isuse, Bože i Otkupitelju moj, 
vjerujem da si Ti ovdje u Presve- 
tom Otajstvu oltara pravo i istinito 
nazočan. Ti si ovdje s Tijelom i 
Kirvlju, kao Bog i Čovjek: onaj isti 

koji si stvarao nebesa s Ocem i Du- 
hem Svetim; onaj koji si sašao s ne- 
besa na zemlju iz krila Očeva te 
postao Čovjekom u krilu Prečiste 
Djevice Marije; onaj isti koji si 
umro na Križu za naše spasenje; 
onaj koji ćeš me suditi. 

Ovo tvrdo, stalno i temeljito vje- 
rujem, iako Te tjelesnim očima ne 
mogu vidjeti, jer Ti si sam rekao: 
Blaženi koji ne vide, a vjeruju. Zato 
klečeći pred Tvojim nogama, kao 
Tvoje nedostojno stvorenje, kao gre- 
šnik opterećen mnoštvom svakovrs- 
nih grijeha, vapijem .iz sve duše 
svoje: 

Isuse, moj Svetotajstveni Isuse, 
blagosloven budi! Slava Ti, hvala, 
čast i poštovanje! Ti si Bog moj, 
Otkupitelj i Spasitelj moj! Tebi da- 
rujem srce, dušu i svega sebe. Pri- 
mi, moj Isuse, poklon Svoga ne- 
dostojnog stvorenja! Oprosti meni 
skrušenu grešniku sve grijehe koje 
sam učinio mislima, riječima i dje- 
lima od dana svoga rođenja do da- 
našnjega dana. 

Blagosloven budi na nebu i na 

zemlji; blagosloven Ti koji ovdje 
prebivaš iz same ljubavi Svoje! Go- 
spodine Isuse, ljubavi i jakosti duše 
moje, čuvaj me i brani me od svih 
vidljivih i nevidljivih neprijatelja! 
Slava Ti, hvala Ti, Isuse mili, pre- 
liubezni i predobri! Amen. 


MOLITVA SV. GRGURA PAPE 
Zdravo, Gospodine naš Isuse Kri- 
ste, Riječi Očeva, Sine Djevice Ma- 
rije, Jaganjče Božji, Spase svijeta, 
presveta Žrtvo, Izvore milosti! 
Zdravo, Gospodine naš Isuse Kri- 
ste, hvalo Anđela, slavo Svetih, vi- 
đenje mira, pravi Bože, pravi Co- 
vječe, evijete i plode majke Djevice! 
Zdravo, Gospodine naš Isuse Kri- 


ste, sjajnosti Očeva, Poglavico mira, 


vrata nebeska, živi Kruše, Porode 
Djevičin, posudo Božanstva! 
Zdravo, Gospodine naš Isuse Kri- 
ste, svjetlosti nebeska, cijeno svi- 
jeta, radosti naša, Kruše anđeoski, 
veselje srca, djevičanstva Kralju i 
Zaručniče! 
= Zdravo, Gospodine naš Isuse Kri- 
site, ugodni Pute, Otkupljenje naše, 
neizmjerna Ljubavi, izvore ljubavi, 


slatkosti, mira; pravi pokoju, ne- 
prestani Živole! Smiluj se nama, 
Isuse! Amen. 


POHVALA GOSPODINU ISUSU 

Neka Te mjesto mene hvali, o 
blagi Isuse, sva moć i krepost Tvo- 
ga Božanstva! 

Neka Te mjesto mene zadovolji 
sva ljubav i dobrota Tvoga svetog 
Čovječanstva! 

Sva sjajnost i kraljevsko veličan- 
stvo preslavnoga Trojstva neka Te 
slavi, uzvisuje i časti u Tebi istome, 
mjesto mene i za mene, onom pre- 
visokom slavom, po kojoj Ti, dok si 
zadovoljan u Sebi, nadopunjaš još i 
djela Tvojih stvorenja i daješ im 
ono savršenstvo kojega nemaju, da 


Ti ona budu ugodna. Tako budi, 


Isuse! 


SLATKOM ISUSU 
(Sv. Gertruda) 
Pozdravljam Te, životvorni bisere 
božanske plemenitosti; pozdravljam 
Te, o cvijete čovječanskoga dosto- 
janstva, cvijete. koji nigda nećeš 
uvenuti! Pozdravljam Te, o prelju- 
bezni Isuse, u slatkosti Tvoga Bo- 


ra li i 


žanstva i u ljubavi svih stvorenja, 
te se preporučujem 'Tvomu Srcu, u 
kojega preslatku ranu stavljam svo- 
je slabo srce! Amen. | 


LITANIJE PRESV, OLTARSKOG 


SAKRAMENTA 

(Samo kod privatne molitve) 
Gospodine, smiluj se! 
Kriste, smiluj se! 
Gospodine, smiluj se! 
Kriste, čuj nas! 
Kriste, usliši nas! 
Oče nebeski, Bože, 
Sine, Otkupitelju svijeta, Bože, 
Duše Sveti, Bože, 
Sveto Trojstvo, jedan Bože, 
Kruše anđeoski, 
Kruše pretili i slasti kraljevima, 
Kruše živi, koji si s neba sišao, 
Kruše, koji daješ život svijetu, 
Kruše, koji krijepiš srce čovjeku, 
Žito izabranima, 
Vino, iz kojega niču djevice, 
Mano sakrivena, 
Duhovna sladosti, -- 
Stole prečisti, 
Hrano i goste, 
Nebeski ustuče, 


Smiluj se nama! 

Liječe besmrtnosti, 
Spomene čudesa Božjih, 
Divno svrhu sviju. čudo, 
Hostijo sveta, 

Kaležu blagoslova, 
Prinose čisti, 
Vazdašnja žrtvo, 
Preslatka gozbo, 
Otajstvo vjere, 

Svezo ljubavi, 

Okrepo dušama svetim, 


Popudbino onima koji umiru u 
| Gospodinu, 
Založe buduće slave, 
Bakramente pobožnosti, 
Životvorni Sakramente, 
Časni Sakramente, 
Presveti Sakramente, 
Bože sakriveni, 

Riječi, Tijelom postala, 


Milostiv budi, oprosti nam, 


Gospodine! 


Milostiv budi, usliši nas, 


Od nedostojnog primanja 
Tijela i Krvi Tvoje 

Od požude tijela 

Od požude očiju 


Gospodine! 


Oslobodi nas 
Gospodine 


Smiluj se nama! 


Od oholosti života 

Od svakoga grijeha 

Za želju kojom si ovu pashu 
s učenicima blagovati želio, 

4 preveliku poniznost iz koje 
si učenicima noge prao, 

Za pregoruću ljubav iz koje si 
ovaj Božanstveni Sakramenat 
naredio, | 

Za krv Tvoju dragocjenu koju 
si za nas na Križu prolio, 

Oslobodi nas, Gospodine! 


Mi grešnici . 


Da se dostojiš goruću želio ZA i 


primanjem Kruha ovoga ne- 
.beskoga u nama probuđivati, 
Da se dostojiš na dostojno i če- 


Sto primanje  presvete pričesti | 


spremne nas učiniti, 

Da se dostojiš životvornoga 
ovoga Sakramenta dragocjene 
plodove nam udijeliti, 

Da se dostojiš na pohode i 
klanjanje presvetom Sakra- 
mentu nas poticati, | 


Da se dostojiš na čas smrti ovom 


nebeskom popudbinom okrije- 
piti nasi zaštititi, 
Sine Božji, 

Oslobodi nas, Gospodine! 


Molimo Te, miš nas! 


Jaganjče Božji, koji odnimaš grijehe 
svijeta, oprosti nam, Gospodine! 
Jaganjče Božji, koji odnimaš grijehe 
svijeta, usliši nas, Gospodine! 
Jaganjče Božji, koji odnimaš grijehe 

svijeta, smiluj se nama! 
Kriste, čuj nas! 
Kriste, usliši nas! 
(rospodine, smiluj se! 
Kriste, smiluj se! 
Gospodine, smiluj se! 
Očenaš i Zdravomarija. 
R. Kruh s neba dao si njima, 
O. Koji svaku slast u sebi ima. 


| Pomolimo se! 

Bože, koji si nam u divnom Sa- 
kramentu ostavio uspomenu Muke 
Svoje, podaj nam, molimo; tako ča- 
stiti sveta otajstva Tijela i Krvi 
Tvoje, da vazda csjećamo u sebi 
plod otkupljenja Tvojega! Koji živiš 
i kraljuješ u vijeke vjekova. Amen. 

Zdravo, predobrostivi Isuse, Sine 
Božji i Marije Djevice, Bože i Spa- 
sitelju ovdje sakriveni, presveto i 
preslavno Otajstvo, čudo nad sva 
čudesa: Tebe hvalim, Tebe slavim, 
Tebe blagosivam; i kako je slaba 


= 6 a 


hvala i slava moja, zato s Anđelima 
i Arkanđelima i sa svim Dvorom 
nebeskim pjesmu slavi Tvojoj bez 
svršetka pjevam govoreći: Hvaljen 
neka bude presveti Sakramenat od 
sviju naroda i koljena i puka i je- 
zika! Amen. 


: IMENU ISUSOVU 

Najpoznije, iz dubine srca svo- 
ga, ljubim, slavim, hvalim i blago- 
sivam Tvoje Ime, moj mili i slatki 
Isuse! po. 

Tvoje sveto Ime prepuno je slasti 
i utjehe nama, Tvojim slugama, koje 
si otkupio Svojom neprocjenjivom 
Krvlju. Tvoje sveto Ime dika je i 
ponos Tvojoj svetoj Crkvi na nebu, 
na zemlji i u Čistilištu. Ono je prava 
utjeha nevolinim Tvojim sinovima 
koji su u ovoj zemaljskoj dolini 
suza. Ono je ljekarija bolnim du- 
šama, koje se kupaju na vrutku 
Tvojih milosti, na svetoj ispovijedi 
i pričesti; ono je sjajna zastava, pod 
kojom vojuju širom zemlje sinovi 
Tvoje svete Crkve protiv pakla i 
njegove sile. Tvoje Ime jeste ono 

veliko sveto Ime, bez kojega nema 
nikomu spasenja; bez kojega je ži- 
vot na zemlji smrt, a smrtni čas jad 
i propast. | | 

Tvojemu: svetom Imenu, dobri 
leuse, sa strahom i trepetom klanja 
se svako koljeno, nebesko, zemali- 
sko i pakleno. Tvoje sveto Ime ne- 
ustrašivost je ispovijedalaca, kruna 
djevica, kićena i mirisna palma mu- 
čenika, jakost i utjeha svih svetih 
Tvojih. Po Tvome svetom Imenu, 
mili Isuse, raj se puni Svecima, a 
zemlja pokornicima. Ti si ljudima 
na zemlji spasenje, Anđelima na 
nebu slava, a sotonama u paklu 
strah i trepet. 

Ti prosvjetljuješ mračne imine 
naših duša, Ti utišavaš oluje uz- 
burkanog i svestrano pometenog 
svijeta, krotiš strasti, udaljuješ ne- 


zgode, predobivaš neprijatelje. Ti 


Si ključ svih nebeskih milosti. Ti si 
uvijek bilo utjeha nevoljnih i oža- 
lošćenih. Ti si, sveto Isusovo Ime, 
slatko u ustima, ugodno u srcu, 
milozvučno u ušima. 

Pozdravljam Te, o Presveto Ime 


Isusovo, i ničice padam na zemlju 

klanjajući Ti se sa svim moćima 
duše i srca. Ljubim Te, Ime sveto, 
sa svim žarom duše, sa svim sna- 
gama srca. Častim Te i štujem kako 
Te časte i štuju svi Anđeli i Sveti 
u raju i kako Te časte sve vjerne 
duše na zemlji. 

Neka se sveti Ime Tvoje, moi 
Isuse, od kraja do kraja svijeta! 
Svuda, svi narodi zemlje neka Te 
slave, hvale i blagosivaju: Sveto, 
sveto, sveto ie i blagosloveno Ime 
Tvoje. Isuse. Sine Boga živoga! 

U Ime sveto Tvoje, molim Te, 


mili Isuse, ne dopusti da Te igda 


uvrijedim ni mislima, ni riječima, 
n+ dielima! Užezi u mome srcu sveti 
žar harnosti i hvale, da Ti uvijek 
hvale uzdajem na svim dobročin- 
stvima koja si mi udijelio od dana 
moga rođenja do danas! 
Dopusti da Te imam u ustima, 
osobito na času moje smrti! A ja, 
pokrijepljen Tvojom milošću, obe- 
ćavam, moj Isuse, da ću se čuvati 
grijeha; da ću nastojati da sve više 
hvalim sveto Ime Tvoje, slatko Ime 
Tvoje Majke Marije i milo Ime sv. 
Josipa. Isusovo sveto Ime, blago- 

sloveno budi | u vijeke vjekova! — 


Amen. 


Reci pet puta Slava Oeu..., a onda: 
Pomolimo se! 

Bože, koji si jedinorođenoga Sina 
Dvoga postavio Spasiteljem ljudsko- 
mu rodu i zapovjedio da se zove 
Isus, podaj milostivo da smijemo 
u nebu uživati gledajući Njega, ko- 
jega. sveto Ime častimo na zemlji! 
Po istom Kristu Gospodinu našem. 
Amen. 


LITANIJ E 
PRESVETOGA IMENA ISUSOVA 


(zospodine, smiluj se! 

Kriste, smiluj se! 

Gospodine, smiluj se! 

Isuse, čuj nas! 

Isuse, usliši nas! 

Oče nebeski, Bože, 

Sine, Otkupiteliu svijeta, Bože, 
Duše Sveti, Bože, 

Sveto Trojstvo, jedan Bože, 
Isuse, Sine Boga živoga, 
Isuse, sjajnosti Očeva, 

Isuse, jasnoćo svjetlosti vječne 
leuse, kralju slave, 

Smiluj se nama ! 

Isuse, sunce pravde, 

Isuse, sine Marije Djevice, 
Isuse ljubezni, 

Isuse divni, 

Isuse, Bože jaki, 

Isuse, Oče budućega vijeka, 
Isuse, anđele velikoga manjeka; 
Isuse mogući, 
Isuse strpljivi, 

Isuse poslušni, 

Isuse krotki i ponizni srcem, 


Isuse, 
Isuse, 
Isuse, 
Isuse, 
lsuse, 
Isuse, 
Isuse, 
Isuse, 


Isuse, 


Isuse, 
Isuse, 
lsuse, 


Isuse, 
Isuse, 
Isuse, 
Isuse, 
lsuse, 
Isuse. 


ljubitelju čistoće, 
ljubitelju naš, 
Bože mira, 
početniče živola, 
uglede kreposti, 
revnitelju duša, 


Bože naš, 


utočište naše, 

oče ubogih, 

blago vjernika, 
dobri pastiru, 
svjetlosti istinita, 
mudrosti vječna, 
dobroto beskrajna, 
pute i živote naš, 
radosti anđela, 
kralju patrijarha, 
učitelju apostola, 


za i ca? 


Smiluj se nama! 


.lsuse, naučitelju evanđelista, rac 
Isuse, jakosti mučenika, = 
Isuse, svijetlo ispovjednika, = 


Isuse, čistoćo djevica, = 
Isuse, kruno sviju svetih, = 
Milostiv budi, oprosti nam, Isuse! 
Milostiv budi, usliši nag, Isuse! 
Od svakoga zla 

Od svakoga grijeha 

Od srdžbe svoje 

Od zasjeda vražjih 

Od duha bludnosti 

Od smrti vječne i ije 
Od nemara za nadahnuća Tvoja = 
Po otajstvu svetoga utjelovljenja | 5 


Po rođenju Svojem [Svoga “ 
Po djetinjstvu Svojem za 
Po božanstvenom životu Svojem > 
Po trudovima Svojim s 


Po smrtnoj borbi i muci Svojoj 

Po križu i zapuštenosti Svojoj 

Po smrtnoj stisci Svojoj 

Po smrti i pokopu Svojem 

Po uskrsnuću Svojem 

Po uzašašću Svojem 

Po ustanovljenju presvetoga 
oltarskog Otajstva 

Po radostima Svojim 

Po slavi Svojoj 

OETEteai 


Jaganjče Božji, koji odnimaš grijehe 
svijeta, oprosti nam, Isuse! 

Jaganjče Božji, koji odnimaš gr o. 
svijeta, usliši nas, Isuse! 

Jaganjče Božji, koji odnimaš oplička 
svijeta, smiluj se nama, Isuse! 

isuse, čuj nas! 

Isuse, usliši nas! 


Pomolimo se! | 

Gospodine Isuse Kriste, koji si 
kazao: >Ištite, i primićete; tražite, 
i naći ćete; kucajte, i otvoriće vam 
ge!« — daj nam, molimo Te, božan- 
sku svoju ljubav, da Te svim srcem, 
ustima i djelom ljubimo i nikada Te 
hvaliti ne prestanemo! 

Daj nam, Gospodine, da se Tvoga 
svetoga Imena bojimo i ujedno ga 
uvijek ljubimo, jer nikada ne pre- 
staješ one ravnati koje u svojoj lju- 
bavi utvrđuješ. Koji živiš i kralju- 
ješ u vijeke vjekova. Amen. 


DUHOVNA. PRIČEST 


Kao što čezne jelen za izvor- 
vodom, tako čezne; duša moja za 
Tobom, o Bože! o 


a. o. 


Žeđa duša moja Boga jakoga, ži- 
voga; o da mi je uvijek ovako biti 
pred Tvojim licem, o svetotajstveni 
Bože moj! 


Molim se Bogu života svojega; 
govorim Tebi, Bože: Ti si moj za- 
štitnik! 


Gospodine, Gospode naš, kako je 
divno Ime Tvoje po svoj zemlji! 

o Vjerujem u Te, Gospodine Isuse 
Kriste, jer si Ti vrhovna Istina, koji 
si rekao: »Tijelo je moje zaista 
hrana, i Krv je moja zaista piće.« 

Ufam se u Te, o neizmjerno Milo- 
srđe, jer si Ti, dobar prema nama, 
obećao: »Ako ko bude blagovao od 
ovoga kruha, živjet će navijeke.« 

Ljubim Te, o vječna Dobroto, 
nada sve, ljubavlju što je razlivena 
u srcima našim po Duhu Svetome, 
koji je nama dan. 

Bolim se iz svega srca za po- 
činjene grijehe i mrzim ih, s od- 
lakom da više neću griješiti. Srca 
skrušena i ponižena, Bože, nećeš 
prezreti. 


O da mi Te je, da slatki, pri- | 


miti u moje prsi i s Tobom sjedi- 

njen više se nikada ne rastati od 
Tebe! 

Pomisli da primaš Isusa* i stani časak- 
dva promišljajući. koliko je dobar Isus, a 
onda reci: | 

Klanjam Ti se iz dubine srca, 
lsuse moj, i molim Te, ne uzmi od 
mene Tvoje svete milosti ni danas 
ni ikad! 

NEBESKOMU OCU 
(Sv. Toma Akvinac) 

Svemogući vječni Bože, evo sam 
pristupio k Svetotajstvu jedinorođe- 
noga Sina Tvoga Gospodina našega 
Isusa Krista! Pristupio sam kao bo- 


lesnik liječniku života, nečist vrelu 


milosrđa, slijepac svijetlu vječne 
jaesnosti, siromah i potreban Gospo- 
deru neba i zemlje. 

Prosim, dakle, obilje neizmjerne 
Tvoje blagodarnosti, da se dostojiš 
izliječiti moju nemoć, oprati gnu- 
sobu, rasvijetliti sljepoću, obogatiti 
siromaštvo, zaodjeti golotinju. Daj 
da Kruh Anđela, Kralja kraljeva i 
Gospodina gospodara primam uvi- 
jek s tolikim poštovanjem i poniz- 
nošću, s tolikim skrušenjem 1 po- 
božnošću, s tolikom čistoćom i vje- 

rom, S takovom odlukom i nakanom, 


kako je korisno spasenju moje duše... 


Daj mi, ntolim, ne samo primati 
Svetotajstvo Tijela i Krvi Gospodnje 
nego i stvar i krepost Svetotajstva! 
O preblagi Bože, daj mi Tijelo je- 
dinorođenoga Sina Tvoga Gospodi- 
na našega Isusa Krista, koje je uzeo 
od Marije Djevice, tako primati da 
budem dostojan ujediniti se s Nje- 
govim  otajstvenim tijelom i biti 
ubrojen među Njegove udove. 

O preljubežljivi Oče, dopusti mi 
da miloga Sina Tvoga, kojega u 
ovome životu skrivena primam, jed- 
nom otkrivena lica zauvijek pro- 
matram! Koji s Tobom živi i kra- 
ljuje u jedinstvu Duha Svetoga Bog 
po sve vijeke vjekova. Amen. 


ISUSOVOJ MAJCI 

O Marijo, Djevice i Majko pre- 
sveta, evo me pred Tvojim premilim 
Sinom, kojega si u Svojoj neoskvr- 
njenoj utrobi začela, kojega si ro- 
dila, mlijekom dojila i preslatkim 
zagrljajima grlila. Evo, u čijem si 
se gledanju radovala i u savršeno- 
me raskošju plivala, Njega istoga 

Tebi ponizno i pun ljubavi prikazu+“ 
jem i darujem, da ga Tvoje ruke 
zagrle, Tvoje Srce ljubi, i da bude 
Presvetomu Trojstvu prikazan kao 
najveći poklon, a na Tvoju čast i 
slavu i za potrebe moje i svega svi- 
jeta. Molim Te, dakle, predobra 
Majko, isprosi mi oproštenje svih 
mojih grijeha i obilnu milost, da Mu 
unaprijed vjernije služim, i napo- 
kon konačnu milost, da Ga s Tobom 
uzmognem hvaliti po sve vijeke vje- 
kova. Amen. 


ISUSOVU POOČIMU 

O neokaljani Zaručniče Blažene 
Djevice Marije, Starješino najsvetije 
Obitelji na zemlji, slavni sv. Josipe, 
Poočime Isusa moga, pomozi me u 
ovome času! Ti si hranio upućenu 
Božju Riječ, Ti si sačuvao Isusa od 
opakog Iruda. Radi one službe ko- 
jom si služio Dijete Isusa u Betle- 
mu, u Egiptu i u Nazaretu, milost 


mi isprosi, da vjerno i dostojno 


služim Isusu za života, da mi On 
na smrti, po Tvome zagovoru bude 
milostiv, a zatim da Ga dođem uži- 
vati u raju. Amen. 


sa. Bi 


ISUSU 


(Sv. Bonaventura) 

Probodi, preslatki Gospodine Isu- 
se, srž i dubinu moje duše preslat- 
kom i spasonosnom ranom Tvoje 
ljubavi, pravim, vedrim i apostol- 
skim presvetim žarom da gine i 
rastapa se moja duša uvijek jedi- 
nom ljubavlju i željom za Tobom: 
neka Tebe žudi, neka čezne za Tvo- 
lim dvorima, neka želi GmaBljen i 
biti s Tobom. 


Daj da moja duša gladuje za To- 
bom, Kruhom Anđela, okrepom sve- 
tih duša, Kruhom našim svakidaš- 
njim, predobrim, u kojemu je svaka 
slast i ukus i svako uživanje slat- 
koće. Tebe, u kojega žele Anđeli 
gledati. uvijek neka gladuje i bla- 
guje moje srce, i slatkošću Tvoga 
ukusa neka se napuni nutrina moje 
duše. 


Uvijek neka žeđa Tebe, izvor ži- 
vota, vrelo mudrosti i znanja, vrelo 
vječnog» svijetla, bujicu slasti, obi- 
lie kuće Božje. Za Tobom uvijek 
neka ide, Tebe traži, Tebe nađe, 
k Tebi teži, k Tebi dođe, o Tebi 

misli, o Tebi govori i sve radi na 


hvalu i slavu Imena Tvoga, ponizno 


i razborito, s ljubavlju i veselo, lako 
i ugodno, ustrajno sve do kraja. 

I Ti sam budi uvijek moja nada, 
sve moje uzdanje, moje bogatstvo, 
moje veselje, moje uživanje, moja 
radost, počinak i pokoj moj, mir 
moi, slatkost moja, miris moj, slast 
raoja, hrana moja, okrepa moja, uto- 
čište moje, pomoć moja, mudrost mo- 
ja, moj dio, baština moja, moje blago, 
u kojemu neka je vazda stalna i 
tvrda i nepomično ukorijenjena du- 


“ša moja i srce moje. Amen. 


UZDAH 
Dušo Kristova, posveti me! 
Tijelo Kristovo, spasi me! 
Krvi Kristova, opoj me! 
Vodo Prsi Kristovih, operi me! 
Muko Kristova, pokrijepi me! 
O dobri Isuse, usliši me! 
U svoje rane sakrij me! 
Ne dopusti da se odijelim od Tebe! 
Od zlobnog neprijatelja brani me! 
Na čas moje smrti zovni me! 
I zapovjedi da dođem k Tebi, 


Bl o 


Da Te sa Svetima Tvojim hvalim 


U vijeke vjekova! Amen. 
(300 dana oprosta svaki m 
ŽELJA 

Zaklinjem Te, preslatki Gospo- 
dine Isuse Kriste, da Tvoja Muka 
meni bude krepost, koja će me u- 
tvrditi, štititi i braniti; Tvoje Rane 
da mi budu hrana i piće, kojima ću 
so hraniti, napajati i naslađivati! 
Neka me poškropi Tvoja Krv i ope- 
re sve moje zloće; Tvoja Smrt neka 
mi bude nepropadljivi život; Tvoj 
Križ neka mi bude vjekovječna sla- 
va! U tome neka mi je okrepa, ve- 
selje, zdravlje i slast moga srca! 
Koji živiš i kraljuješ u vijeke ovje- 
kova. Amen. 

PJESMA POKLONA 
(Sv. Toma Akvinae) 

Klanjam Ti se smjerno, na Bože 

naš, 
Što pod prilikama tim se sakrivaš; 
Bree Ti se moje sasvim predaje, 
Jer. dok promatra Te, svijest mu 
. prestaje. 


Vid i opip, okus varaju se tu, 
Al za čvrstu vjeru dosta je što čuh: 

Vjerujem u svemu Kristu Bogu 
Svoln, 
lstine nad ovom nema Istinom. 


Bamo Bog na Križu bješe oku skrit, 
Ovdje je i Čovjek tajnom obavit: 
Vjerujem u oba; oba priznajem, 
S razbojnikom isto skrušen vapijem. 


Rana, kao Toma, ja Ti ne vidim, 

Ipak Bogom svojim priznajem Te 
s njim: 

Daj da vjera moja uvijek življe sja, 

Da se ufam u Te, da Te ljubim ja. 


. Uspomeno Smrti Spasa premilog, 


Živi Kruše što si život puka Svog: 
Daj da sveđ od Tebe i moj živi duh, 
Dokraj žića budi najslađi mu Kruh. 


Pelikane nježni Spasitelju moj, 

Blatna me u Krvi peri presvetoj: 

I kap njena može svijet da spasi 
cijel, 


Da bez ljage bude, posve čist i bijel. 


lsuse, kog sad mi krije veo taj, 

Žarku želju, molim, Ti mi uslišaj: 

Maj da otkrito Ti lice ugledam 

I u slavi Tvojoj blažen uživam. 
Amen. 


M 


> KRUNICA 
NA ČAST PRESVETIH RANA 


pred izloženim Svetotajstvom 


Gospodine moj Isuse, klanjam Ti 
se u Presvetom Sakramentu i utje- 
čem se u Tvoje slavne Rane. U nji- 
ma želim da nađem sveđerno uto- 
čište, u njima vječni spas! 

1. Klanjam se, o preslatka ljubavi, 
moj dobri Isuse, rani Tvoje desne 
ruke, na koju je udario mlaz Tvoje 
presvete Krvi da opere moju dušu. 
Molim Te, za ljubav te rane Tvoje, 
da primiš na poklon oči moje! 

Oprosti mi što sam Te nevaljalim 
i neurednim pogledom toliko puta 
uvrijedio! Blagim pogledom Tvoje 
dobrote pogledaj me, da Tebi otsad 
služim do svoje smrti, Tebe gledam, 
u Tebi i po Tebi da se utješi moja 
duša! | 

Očenaš, Zdravomarija i Slava Ocu. 

2. Klanjam se, o preslatka ljubavi, 


moj dobri Isuse, rani Tvoje lijeve 


ruke, na koju je udario mlaz Tvoje 
presvete Krvi da opere moju dušu. 
Molim Te, za ljubav te rane Tvoje, 
da primiš na poklon uši moje! 


Oprosti mi što sam Te nerednim 
i neurednim slušanjem toliko puta 
uvrijedio! Usliši, blagi Isuse, moju 
molitvu koju Ti iz dubine sreca u- 
pravljam! Tvojim presvetim rukama 
zagrli dušu moju, koja se predaje 
u Tvoje ruke za života i na koncu ' 
ovoga umrloga vijeka. Ne dopusti 
da ikad išta slušam što bi moglo 
uvrijediti Tebe, ljubitelja moje duše! 

Očenaš, Zdravomarija i Slava Ocu. 

3. Klanjam se, o preslatka ljubavi, 
moj dobri Isuse, rani Tvoje desne 
noge, na koju je udario mlaz Tvoje 


- presvete Krvi da opere moju dušu! 


Molim Te, za ljubav te rane Tvoje, 
da primiš na poklon usta moja! 

Oprosti mi što sam Te nerednim 
govorenjem, neumjerenim: jelom i 
pićem toliko puta uvrijedio! Neću 
Te više vrijeđati ustima ni jezikom, 
nego ću Te uvijek blagosivati, sla- 
viti i hvaliti dok sam god živ. Reci, 
moj slatki Isuse, samo jednu riječ, 
i ozdravit će slaba i bolna moja 
duša! | 

Očenaš, Zdravomarija i Slava Ocu. 

4, Klanjam se, o preslatka ljubavi, 
moj dobri Isuse, rani Tvoje lijeve 


u 


noge, na koju je udario mlaz Tvoje 
Presvete Krvi da opere moju dušu! 
Molim Te, za ljubav te rane Tvoje 
a primiš na poklon sva moja gaje- 
tila kojima sam Te toliko puta uv- 
rijedio tražeći uživanja, mirise i 


ugodnosti. 


> Oprosti, Isuse, mojim slaboćama: 
1 ne dopusti da ikad više tražim 
druge slatkosti, ugodnosti i uživanja 
do sama Tebe, u kome je slatki 
pokoj našim dušama. 

Očenaš, Zdravomarija i Slava Ocu. 

9. Klanjam se, o preslatka ljubavi, 
moj dobri Isuse, rani Tvojih pre- 
svetih Prsiju, iz kojih je protekla 
Krv i Voda, otkle je nikla sveta 
Crkva, Tvoja Zaručnica. Molim Te 
za ljubav Tvoga ranjenog Srca, da 
primiš na poklon srce moje i svega 
mene! 

Daj mi, Isuse, da sav uronim u to 
sveto more ljubavi, gdje je rajski 
mir, dragost i uživanje! Očisti, moj 
Isuse, moje srce od svih grešnih 
želja, od svih grijeha, i ne daj da 
se ikad više okalja i najmanjim 
grijehom! 

Očenaš, Zdravomarija i Slava Ocu, 

6. Klanjam se, o preslatka ljubavi, 
moj dobri Isuse, rani Tvojih svetih 
ramena, iz kojih je tekla Tvoja pre- 
sveta Krv kadno si za moje spa- 
senje nosio na Kalvariju preteški 
Križ. Molim Te, za ljubav ie rane 
Tvoje, da primiš na poklon i dušu i 
tijelo moje! 

Oprosti mi što sam se bojao svi- 
jeta i njegovih poruga i tako Te 
mnogo puta uvrijedio! Daj mi Tvoju 
svetu pomoć, da otsad rado primam 
sve zemaljske nevolje i veselo no- 
sim svoj križ! Daj mi, Isuse, da 
Tebe liubim, Tebe slavim! Daj mi 
da za Te živim, da u Tvojoj milosti 
umrem, pa da k Tebi dođem u nebo, 
gdje ću Te za svu vječnost ljubiti i 
hvaliti! Amen. | 
Očenaš, Zdravomarija i Slava Ocu. 

PJESMA ZA POMOĆ 

O Hostijo spasonosna, 

Što otvaraš nam širom raj, 

Sred rvanja sudbonosna 

Ti jači nas i očuvaj! 

Gospodinu Trojedinom 

Nek bude slava vječita, 

Koj život vječni puku svom 

U rajskom domu neka da! Amen. 
= Bo 


MOLITVA 
ZA LJUBAV PREMA ISUSU 


O moj Spasitelju, primi me u Tvo- 
je za me otvoreno Presveto Srce, 
te ću biti stalan i miran usve i po- 
sve. Uroni me, slatki lsuse, u to 
more božanske ljubavi, a moje će 
onda srce za Tobom se rastapati u 
ljubavi. Onda ću Te ljubiti zahval- 
nom, harnom i velikodušnom lju- 
bavlju, čistim srcem, onako kako 


 zaslužuješ da Te ljubim. 


Otvori se, o preslatka Rano bo- 
žanskoga Isusova Srca, rumena rag- 
Gvaćena ružice, raširi se da uniđem 
u Teidau Tebi uvijek prebivam! 
Ondje ću Te, u tom svetom rajskom 
stanu, slaviti i hvaliti, moj predragi 
Isuse, pun čiste ljubavi i sa svim 
žarom duše moje. 


Ljubim Te, Isuse, jer si blag i 


krotak Srcem; ljubim Te više nego 


sve ljepote, više nego sve dobrote, 
više nego sva raskošja i uživanja; 
ljubim Te više nego gebe sama; lju- 
bim Te, Isuse Bože, više nego išta 
na nebu i na zemlji; ljubim Tvoje 


slatko Srce, tu goruću peć žive lju- 
bavi. 
Izjavljujem pred nebom: i zem- 


ljom, da ću uvijek u toj ljubavi ži- 


vjeti i da ću, uvijek ljubeći Tebe, o) 
Srce slatko, i umrijeti. Da bih imao 
podnijeti sve muke, pretrpjeti sva 


progonstva pa i istu smrt hiljadu 


puta, neću prestati Tebe ljubiti. 

Srce Isusovo, svetohranište Božje 
ljubavi, ražezi u Tvojoj ljubavi moje 
bladno i mlohavo srce! Ti si moja 
obrana, Ti moje utočište, Ti snaga 
i okrepa moja, Ti sve moje uživanje. 

Blagosivam Te, o. Presveto Srce, 
ljubim Te, klanjam Ti se, Ti me 
čuvaj, od zla obrani, a na smrtnom 
času sahrani! Amen. 


ZLATNA KRUNICA 


na čast Presvetoga Srca Isusova 
(Moli se na običnoj Gospinoj krunici) 


U ime Oca i Sina i Duha Svetoga. 
Amen. po do* 
Slatko Srce moga 1susa, 
Daj da Te ljubim sve više! 
Mjesto Očenaša moli: 


a Bk sa 


m so 


Vječni Oče! Prikazujem Ti pre- 
dragocjenu Krv Isusa Krista kao 
zadovoljštinu za svoje grijehe i za 


potrebe svete Crkve. 
Mjesto Zdravomarija moli: 
Isuse blaga i ponizna Srca, 


Učini srce moje po Sreu Svome! 


Mjesto Slava Ocu moli: 
Slatko Srce Marijino, 
Budi spasenje moje! 
| Na kraju reci još: 
Očenaš, Zdravomariju i Slava Ocu. 


POSVETNA MOLITVA | 
PRESVETOM SRCU ISUSOVU 
(Moli se svečano na svetkovinu 
Krista Kralja) 

Isuse preslatki, Otkupitelju ljud- 
skoga roda, pogledaj na nas pred 
oltarom Tvojim preponizno prostrte. 
Tvoji smo, Tvoji hoćemo da bude- 
mo; a da možemo s Tobom što 
čvršće biti sjedinjeni, evo se danas 
svaki od nas drage volje posvećuje 
Presvetomu Srcu Tvojemu. Tebe, 
istina, mnogi nisu nikada upoznali: 
Tebe su, prezrevši zapovijedi Tvoje, 
mnogi odbacili. Smiluj se na jedne 
i na druge, predobrostivi Isuse; i 


> Mi s 


sve ih pritegni k svetomu Srcu Svo- 
jemu!. Kralj. budi, Gospodine, ne 
samo vjernima koji se nisu ni u jed- 
no vrijeme odmetnuli od Tebe, nego 
i rasipnim sinovima koji su Te osta- 
vili: učini da se ovi u kuću očinsku 
brzo povrate da od bijede i glada 
ne poginu! Kralj budi onima koje 
ili kriva mnijenja zavaravaju; ili ne- 
sloga rastavlja, i prizovi ih natrag 
k luci istine i k jedinstvu vjere da 
naskoro bude jedno stado i jedan 
pastir! Kralj budi svima onima koji 
se još u tami krivoboštva ili islama 
nalaze, i ne krati se privesti ih u 
svijetlo i kraljevstvo Svoje! Svrni, 
napokon, milosrdne oči Svoje na 


potomke onoga naroda koji je tako 


dugo bio narod izabrani; a krv ne- 
koć na njih izazvana neka sada i na 
njih sađe kao otkupnina 1 vrelo ži- 
vota! Udijeli, Gospodine, Crkvi Svo- 
joj sigurnu i potpunu slobodu; udi- 
jeli svim narodima mir i red; učini 
da s obadva stožera zemlje jedan 
odliježe glas: Budi hvala Božansko- 
mu Srcu, po kojem nam je stečeno 
spasenje: njemu slava i čast u vl 
jeke! Amen. 


LITANIJE 


PRESVETOGA SRCA ISUSOVA 


Gospodine, smiluj se! 

Kriste, smiluj se! 

Gospodine, smiluj se! 

Kriste, čuj nas! 

Kriste, usliši nas! 

Oče nebeski, Bože, 

Sine, Otkupitelju svijeta, Bože, 

Duše Sveti, Bože, 

Sveto Trojstvo, jedan Bože, 

Srce Isusa, Sina Oca vječnoga, 

Prce Isusovo, u krilu Djevice 
Matere od Duha Svetoga 
sazdano, 


Srce Isusovo, s riječju Božjom 

| bitno sjedinjeno, 

Sree Isusovo, veličanstva bes- 
krajnoga, 

Srce Isusovo, hrame Božji sveti, 

Srce Isusovo, šatore Višnjega 

Srce Isusovo, kućo Božja i vrata 
nebeska, 

Srce Isusovo, žarko ognjište 
ljubavi, 

Srce Isusovo, pravde i ljubavi 
posudo, 


— M) mo 


Smiluj se nama! 


Srce Isusovo, dobrote i ljubavi 
puno, | | 

Srce Isusovo, kreposti sviju 
bezdno, 


Srce Isusovo, svake hvale pre- 
dostojno, | 

Srce Isugovo, kralju i središte 
sviju srdaca, 

Srce Isusovo, u kojem je sve 
blago mudrosti i znanja, 


Srce Isusovo, u kojem prebiva 
sva punina Božanstva, 

Srce Isusovo, koje je Ocu vrlo 
omiljelo, 

Srce Isusovo, od: kojega punine 
svi mi primismo, 

Srce. Isusovo, želio bregova 
vječnih, 

Srce Isusovo, strpljivo i mno- 
goga milosrđa, 

Srce Isusovo, bogato za sve koji 
zazivaju Tebe, | 

Srce Isusovo, izvore života i 
svetosti, 

Srce Isusovo, pomirište grijeha 
naših, 

Srce Isusovo, nasićeno po- 
grdama, 

Smiluj se nama! 





Srce Isusovo, satrveno zbog 
opačina naših, | 

Srce Isusovo, do smrti poslušno, 

Srce Isusovo, kopljem pro- 
bodeno, £ 

Srce Isusovo, izvore sve utjehe, 

Srce Isusovo, živote i uskrsnuće 
naše, 

Srce Isusovo, mire i pomirenje 
naše, | | | 

Srce Isusovo, žrtvo za grijehe 

Srce Isusovo, spasenje onima 
koji se u Te ufaju, 

Srce Isusovo, ufanje onima koji 
u. Tebi umiru, 

Srce Isusovo, milino sviju svetih, 
Jaganjče Božji, koji odnimaš grijehe 
svijeta, oprosti nam, Gospodine! 
Jaganiče Božji, koji odnimaš grijehe 
svijeta, usliši nas, Gospodine! 
Jaganjče Božji, koji odnimaš grijehe 

svijeta, smiluj se nama! 
R. Isuse krotki i ponizni Srcem, 
O. Učini srce naše po Sreu Svojem! 


Snimi se nama! 


Pomolimo se! 
pm vječni Bože, pogledaj 
* Srce preljubljenoga Sina Svojega 
i na hvale i zadovoljštine koje u ime 


grešnika Tebi prikazuje, i njima 
koji milosrđe Tvoje mole, Ti opro- 
štenje udijeli umilostivljen, u ime 
jetoga Sina svojega Isusa Krista, 
koji s Tobom živi i kraljuje u vi- 
jeke vjekova. Amen. 


POMIRNA MOLITVA 


(Moli se svečano na svetkovinu 
.Srca Isusova). 


- Premili Isuse! Ti si neizmjerno 
ljubio: ljude, a oni tu Tvoju ljubav 
tako nezahvalno zaboravljaju, zanoe- 
maruju i preziru. Klečeći pred ol- 
tarom Tvojim hoćemo evo da Ti 
iskažemo osobito poštovanje i njimo: 
popravimo toliki opaki nemar i u- 
vrede kojima ljudi odasvud udaraju 
na ljubezno Srce Tvoje: | 
Znamo, na žalost, da smo se i mi 
katkad tako nevrijednima pokazali, 
pa žalimo to s najdubljom boli i 
molimo milosrđe Tvoje ponajprije 
za sebe. Spremni smo okajavati dra- 
govoljnom pokorom ne samo grijehe 
koje smo počinili sami, već i zla 
djela onih koji su daleko odlutali s: 
puta spasenja i otvrdnuli u svojoj 
nevjeri, pa neće da idu za Tobom, 


> dB 


vođom i pastirom, ili su pogazili 
krsni zavjet i odbacili slatki jaram 


rqi 


ivoga zakona. 


Sve te žalosne opačine hoćemo da 
okajemo. No napose kanimo nakna- 
divati za nečedno i ružno življenje 
i odijevanje, za tolike zamke što ih 
stavlja pokvarenost nevinim duša- 
ma, za oskvrnjivanje blagdana, za 
mrske psovke protiv Tebe i Tvojih 
Svetaca, za napadaje na Tvoga Na- 
mjesnika i svećenstvo, za nemar i 
strašna svetogrđa kojima se po- 
grđuje sam Sakramenat božanske 
ljubavi, i napokon za javne pre- 
stupke naroda koji se dižu na prava 


Crkve što si je Ti osnovao, i na nje- 


zino učiteljstvo. 

O da možemo oprati te opačine 
krvlju svojom! Međutim, da nakna- 
dimo za pogrdenu božansku čast, 
prinosimo Ti onu zadovoljštinu što 
si je negda na Križu Ti sam pri- 
kazao Ocu, i koju obnavljaš svaki 
don na oltarima. Tomu pridružuje- 
mo pokore Djevice Majke, svih Sve- 


laca i pobožnih kršćana. — Obeća- 


vamo Ti od svega srca da ćemo gri- 

jehe što smo ih počinili mi i drugi, 
i nemar za toliku ljubav, koliko 
bude do nas, s pomoću Tvoje mi- 
losti popravljati tvrdom vjerom, če- 
stitim življenjem i točnim vršenjem 
evanđeoskoga zakona, osobito za- 
kona ljubavi. Obećavamo da ćemo 
svim silama sprečavati uvrede šio 
Ti se nanose, i da ćemo po mo- 
gućnosti što više ljudi skloniti, da 
nasljeduju Tebe. 

Primi, molimo Te, dobrostivi 1su- 
se, po zagovoru naše Pomiriteljice 
Bl. Djevice Marije, ovu dragovoljnu 
naknadu i daj nam veliki onaj dar 
postojanosti, da Te do smrti vjerno 
slušamo i služimo, pa svi napokon 
stignemo u onu domovinu gdje Ti 
s Ocem i Duhom Svetim živiš i kra- 
ljuješ u vijeke vjekova. Amen. 





POBOŽNI UZDASI 


Tr . .. u u 
Euharistijsko Srce Isusovo, u- 


množi nam vjeru, ufanje i ljubav! 

Euharistijsko Srce Isusovo, ognji- 
šte božanske ljubavi, daj svijetu mir! 

Slavljen i hvaljen neka bude svaki 
čas presveti i božanstveni Sakra- 
menat! 

I blagoslovljeno sveto i neokalja- 
no Začeće Blažene Djevice Marije, 
Maike Božje! | 

Pomoć je naša u Imenu Gospodi- 
na. — Koji stvori nebo i zemlju! 

Naša Gospe Presvetoga Sakra- 
menta, moli za nas! 

Bože moj i sve moje! 

Vječni Bože! Prikazujem Ti dra- 
gocjenu Krv Isusovu u zadovoljštinu 
za grijehe svoje i za potrebe svete 
Crkve. 

Isuse moj, milosrđe! 

Isuse, Bože moj, ja Te ljubim 
nada sve! 

Bože moj, sjedini duhove u istini, 
a srca u ljubavi! 

Bože moj, svekolike svete Mise 
koje se danas na svemu svijetu go- 
vore, ja Ti prikazujem za grešnike 

koji su u smrtnoj borbi te će još 
danas umrijeti. Dragocjena Krv Isu- 
sa Spasitelja neka nam isprosi po- 
milovanje! 

Isuse, Bože moj, ia Ti se klanjam 
ovdje PRIPAJA u Otajstvu ljubavi 
Tvoje! 

Klanjam Ti se, Isuse mili, ljubim 


Te i zahvaljujem Ti na ovome sve- 


tom satu koji si mi dao provesti 
pred Tobom. Pomozi me da ga sveto 
dovršim! 


ZAVRŠNA MOLITVA 

Hvala Ti, dobri Isuse, moj Otku- 
Pitelju, moj Spasitelju, moj Bože i 
moje sve, hvala Ti na svim darovi- 
ma i na svim milostima koje si mi 
dao otkad sam živ. Osobita Ti hvala 
što si mi dao da se rodim od kato- 
ličkih roditelja i što si me toliko 
puta nahranio svojim božanskim Ti- 
jelom. 

Hvala Ti, ljubljeni Isuse, što si 
mi dopustio da Ti se ovdje klanjam, 
da s Tobom govorim. O da mi je 
ovdje ostati sve do svoje smrti! Ali, 
Gospodine, dužnosti zemaljskoga ži- 
vota zovu me drugamo. I ja ću s 


Tvojim blagoslovom otići odavle, ali 
sa živom željom da se opet što prije 
. povratim k Tebi! 

No prije nego izađem iz ovoga 
Tvoga hrama, molim Te još jednom 
da mi udijeliš sve one milosti po 
kojima ću živjeti kao pravi katolik, 
po kojima ću izvršiti sve svoje duž- 
nosti, po kojima ću napredovati sve 
više u Tvojoj milosti i ljubavi te na- 
pekon doći u lijepi raj. 

Ujedno Te molim, Isuse, i za sve 
moje bližnje; molim Te za sav svi- 
jet! Molim Te za sve žive i za sve 
vjerne mrtve! 

Blagoslovi, Gospodine Isuse, svo- 
ga Namjesnika na zemlji, našega 
Sv. Oca Papu! Daj mu, Gospodine, 
obilje švoga blagoslova, i da nas 
vodi sretno k vječnome cilju! 

Blagoslovi i pomozi, dragi Isuse, 
sve kardinale svete Crkve, sve nad- 
biskupe i biskupe, i još napose Bi- 
skupa ove biskupije! Blagoslovi i 
obiljem darova obaspi sve župnike 
i dušobrižnike; sve koji rade u Ka- 
toličkoj akelji! Osobito Te molim za 
našega Župnika i njegove pomaga- 
če, za moga Ispovjednika i sve one 


koji mi pomažu u radu oko moje 
duše. | | 

Blagoslovi, Isuse, sve svećenike, 
sve redovnike i redovnice, sve one 
koji se pripravljaju za svećenički i 
redovnički stalež, kao i sve njihove 
uzgojitelje i učitelje! 

Blagoslovi, Isuse, i pomozi moje 
roditelje, rodbinu i svojtu, dobro- 
činitelje, prijatelje i znance! Svima 
daj obilje svoje pomoći, svoje lju- 
bavi i svoje milosti! 

Blagoslovi, Isuse, svojim blago- 
slovom ' koji usrećuje i spasava; 
blagoslovi sve vjerne katolike ove 
župe, ovoga mjesta, ove biskupije, 
čitave moje drage Domovine i svega 
katoličkoga svijeta! 

Gani na sviđenje i na pokoru sve 
grešnike, obrati krivovjerce i bez- 
bošce; daj da upoznaju Tebe i da 
Te ljube svi oni koji Te još nisu 
upoznali! Blagoslovi naše misionare 
i misionarke; blagoslovi sve obra- 
ćenike i daj im svetu ustrajnost! 

Molim Te, Isuse, za sve bolesnike, 
siromahe i sirote i udovice, za sve 
nevoline i potrebne, za sve koji 
plaču i trpe. 

Pomozi u smrtnoj borbi one koji 
umiru, i daj im svetu smrt i vječni 
spas! 

Pomozi, Isuse mili, sve vjerne 
duše u Čistilištu i privedi ih što 
prije u svoju vječnu radost i slavu! 

Tako, dobri Isuse, neka Tvoj sveti 
blagoslov sađe na sve nas, žive i 
mrtve; neka nas Tvoja desnica vodi 
i upravlja; neka nas Tvoje Očinsko 
Srce štiti u svakoj opasnosti, neka 
nas pomogne u svakoj potrebi i 
neka nas dovede u lijepi raj! 

U nadi te vječne sreće pjevam Ti 
iz dubine duše: 


Svet, svet,svet, 

Svet i presvet 

lsus u Oltarskomu 
Otajstvu presvetomu! 


Ne ostavi nas nigdar, 
Blagoslovi nas svigdar: 
Budi s nama svaki čas, 
Isus, Spasitelju nas! 


Plavno budi Ime Isus, 
Dlavno ime Marija! 
Ime lsus slavno budi, 
Blavno ime Marija! 


CRKVENA PJESMA 
PRESVETOMU OTAJSTVU 


Usta moja, uzdižite 

K preslavnome Tijelu glas 

I Krv dragu proslavite 

Što je proli za sve nas 

Čedo Majke plemenite, 
Ljudskog roda Kralj i Spas! 


Dan je svima smrtnicima, 
Djeva nam Ga porodi, 

I On prođe sijuć tlima 
Zrnje riječi Božijih, 

A na kraju vjernicima _ 


Divan spomen ostavi. 


Kad je s braćom večerao 


Spas na gozbi posljednjoj, 
Sav je zakon obdržao 

On u hrani vazmenoj, 

I ko hranu tad je dao 
Sama sebe družbi svoj. 


Gospod zbori, i kruh biva 
Svetim Tijelom Njegovim, 
Likom vina Krv se skriva; 
Okom toga ne vidim, 

Ali sama vjera živa 
Kazuje bezazlenim. 

Divnoj, dakle, Tajni ovoj 
Klanjamo se smjerno mi, 
Stari zakon Žrtvi novoj 
Nek se sada ukloni, 
Vjera duši čovjekovoj 
Nek spoznanje dopuni! 


Bogu Ocu, Bogu Sinu 

Hvala s pjesmom radosnom, 
Slavimo Im veličinu, 

Častimo Ih dušom svom; 

K Duhu Svetom nek se vinu 
Glasi s dikom jednakom! Amen. 


Na rastanku još me blagoslovi, 
Isuse moj: 


Blagoslov Boga svemogućega, Oca 
i Bina + i Duha Svetoga sašao na 
me i ostao vazda! Amen. 

Sada poklekni na oba koljena, pokloni se 
i pobožno izađi iz crkve. Preko dana više 
puta ponovi koji od onih pobožnih uzdaha 


misleći na Svetotajstvenoga Isusa. I čuvaj se 
grijeha! I živi kako Bog zapovijeda! 








SLUŠANJ E SV. MISE 


Kad počne | Misa, moli: 

U ime Oca Fi Sina i Duha Sve- 
toga. Amen. | 

Vječni Oče, u zajednici s mojom 
dobrom Zaštitnicom i Majkom Pre- 
žalosnom Gospom, evo ću da slušam 
ovu sv. Misu na Tvoju vječnu slavu, 
na korist sv. Duša u Čistilištu, za 
obraćenje bijednih grešnika, za o- 
krepu umirućih. Daj, dragi Bože, da 
se obilje Tvoje svete milosti izlije 
na sve one za koje sam dužan 
moliti. 

“Preporučujem Ti sebe, svoje ro- 
ditelje, braću, sestre i svu rodbinu, 
blizu i daleku. Molim Te za sve 
moje Starješine, za sve prijatelje i 
dobročinitelje, za sve one koji me 
ljube ili mi učiniše bilo kakovo do- 
bro, kao i za sve one koji me mrze 
i progone. Amen. 


ie 


DO EVANĐELJA : 
Dobri Isuse, na Tvome teškom 
putu od Getsemanija do Kalvarije, 


zajedno s Tvojom ucviljenom Maj- | 


kom, prati Te moja duša i tuguje 
radi muka što si ih pretrpio. Moji 
grijesi i grijesi drugih ljudi bili su 
uzrokom Tvojih boli: oni su bili biči 
koji su Te šibali; oni trnje koje Te 


je probadalo. Radi naših grijeha Ti , 


si bio popljuvan, opsovan, izrugan; 
radi naših zloća zaodieli su Te po- 
rugljivom haliinom, vukli Te od Ane 
da Kaife, od Iruda do Pilata, po- 
vlačili Te po jerusalimskim ulicama 
kao kakova zločinca. 

O pravedno Janje Božje, mi smo 
zločinci, mi krivci! Oprosti nam, 
milostivi Isuse, i neka Tvoja Pre- 
sveta Krv, koja će domalo zasjati u 
svetome kaležu, opere naše grešne 
duše! Tvoje presveto Tijelo, u koje 
ćeš domalo pretvoriti kruh što će 
Ti ga prikazati Tvoj svećenik, neka 
nam bude utjeha za života i popud- 
bina za vječnost na času naše smrti! 


Amen. 
Kad se čita Evanđelje, stoj na nogama i 
drži sklopljene ruke promišljajući gorku Mu- 


ku Isusovu i žalost Njegove Maike. Onda ' 
klekni, uzmi očenaše i moli ovako žalosnu 
krunicu na Gospinu čast: 


U ime Oca... 

Bože, u pomoć mi priteci! 

Gospodine, pohiti da mi pomo- 
gneš! — Slava Ocu. 


1. Kraljice rugišenilki. prežalosna 
Maiko Marijo, radi one oštre žalosti 
koja Te prostrijeli kad Ti je Šimun 
prorokovao buduću Muku i strašnu 
Smrt Tvoga premiloga Sina, molim 
Te da mi isprosiš savršeno spozna- 
nie mojih grijeha i tvrdu odluku da 
nikad više neću sagriješiti! 

Očenaš, 7 Zdravomarija, Slava Ocu... 

2. Kraljice mučenika, prežalosna 
Majko Marijo, radi one duboke ža- 
losti što si je imala kadno Ti Anđeo 
navijesti okrutno Irudovo progon- 
stvo i potrebu da bježiš s Tvojim 
predragim Sinom u Egipat, molim 
Te da mi isprosiš jaku pomoć da 

nadvladam nasrtaje paklenoga du- 
šmanina, i srčanu jakost da bježim 
od svake grešne prigode! 

Očenaš, 7 Zdravomarija, Slava Ocu... 

3. Kraljice mučenika, prežalosna 
Majko Marijo, radi one ljute žalosti 

koja Te rani kadno si izgubila u 
hramu svoga ljubljenoga Sina i bri- 
žna ga tražila za tri dana, molim Te 
da mi isprosiš moguću pomoć da 
nikad ne izgubim Božje milosti i da 
postignem konačnu ustrajnost u Bo- 
žioj službi! 
Očenaš, 7 Zdravomarija, Slava Ocu... 


4. Kraliice mučenika, prežalosna 
Maiko Marijo, radi one teške žalosti 
koju si osjetila kadno Ti navijestiše 
da ie u maslinskom vrtu uhvaćen 
Tvoi božanski Sin i da Ga okrutno 
zlostavljaju Njegovi neprijatelji, mo- 
olim Te da mi isprosiš opće prošte- 
nje mojih dosadašniih nevjernosti i 
spravno odživanje Božjim pozivima! 

Očenaš, 7 Zdravomarija, Slava Ocu... 


5. Kraljice mučenika, prežalosna 
Maiko Marijo, radi one okrutne ža- 
lesti koja Te zadesi kadno si idući 
na Kalvariju susrela svega okrvav- 
lijena Svoga Sina, molim Te da mi 
isprosiš dovolino snage da ustrplji- 
vo podnesem svekolike protivnosti 
i da se u svakoj zgodi priložim Bož- 
ioj volji! 

Očenaš, 7 Zdravomarija, Slava Ocu... 


6. Kraljice mučenika, prežalosna 
Majko Marijo, radi one gorke žalosti 
koju si pretrpjela kad si gledala 
okrutno propinjanje Tvoga nevino- 
ga Sina, molim Te da mi isprosiš 
milost da primim na smrtnom času 
svete Sakramente i izdahnem na 


Tvojim materinskim rukama! 


Očenaš, 7 Zdravomarija, Slava Ocu... 

7. Kraljice mučenika, prežalosna 
Maiko Marijo, radi _ one prevelike 
žalosti koja Te obuze kadno si vi- 
djela mrtva i pokopana svoga pre- 


ljubeznivoga Sina, molim Te da mi 


iSsprosiš opće i savršeno otcijeplje- 

nie od svake zemaljske stvari i živu 

želju da Ti sve savršenije služim 

do smrti pa Te poslije nje dođem 

navijeke hvaliti u raju! 

. Očenaš, 7 Zdravomarija, Slava Ocu... 
Još izmoli tri ru on na čast Go- 

Spinih suza. 

R. Moli za nas, prežalosna Djevice, 

O. Da postanemo dostojni obećanja 
Kristovih! 


Pomolimo se! 
Neka moli za nas, prosimo, Go- 
spodine, sada i na čas smrti naše 
pred dobrotom Tvojom Blažena Dje- 


vica Marija, Majka Tvoja, koje pre- 
svetu dušu mač boli prođe u vrijeme 
Muke i Smrti Tvoje. Koji živiš i 
kraljuješ u vijeke vjekova. Amen. 


POSVEĆENJE 


Kod  poslužnik prije  Podizanja kucne 
zvoncem, prekini časkom krunicu i gledaj 
u oltar. Kad misnik poklekne, prigni duboko 
glavu i pokloni se Isusu, a onda ispravi 
glavu i gledajući u sv. Hostiju šapći: G o- 
spodine moj i Bože moji! — Islo 
tako učini i kod podizanja sv. Kaleža. Onda 
nastavi i dovrši krunicu. 


OČENAŠ 
Dok misnik moli Očenaš, sjeti se kako 
je Isus rekao s križa: >E vo ti Maike!« 
— i moli: , 
Isuse, Sine Marijin, da si na vi- 
jeke blagoslovljen što si meni za 


Majku ostavio Svoju Maiku Mariju! 


Daj, Isuse, da budem Njezino dobro 
dijete i sada i vazda! | 
Maiko moja, evo Ti sina (kćeri)! 
O koliko je on različan od Tvoga 
Jedinca Isusa! Ali, iako sam ja gre- 
šan i slab, za me je prolivena Krv 
Isusova. Pogledaj, stoga, na tu svetu 
Krvcu koja se crveni na mojoj duši, 

i budi mi dobra i milostiva Majka! 
Žao mi je, draga Gospe, što sam 
uvrijedio Tvoga Sina i ražalostio 
Tebe, moju milu Majku. Oprostite, 
lsuse i Marijo, oprostite! 

Jaganjče Božji, koji odnimaš gri- 
jehe svijeta, smiluj se nama! 

Jaganjče Božji, koji odnimaš gri- 
jehe svijeta, smiluj se nama! 

Jaganiče Božji; koji odnimaš gri- 
jehe svijeta, daruj nam mir! 


SV. PRIČEST 


Gospodine, nisam dostojan da uni- 
deš pod krov moj, nego samo reci 
riječ i ozdravit će duša moja! 

(Tako tri puta.) 

Tijelo Gospodina našega Isusa 
Krista sačuvalo dušu moju za život 
vječni! Amen. 

Dok to govoriš, skruši se u srcu. radi 
svojih grijeha i vruće zaželi primiti du- 
hovnim načinom sv. Pričest, ako ne mo- 
žeš da se uistinu pričestiš. Reci ovako: 


DUHOVNA PRIČEST 
lsuse moj, vjerujem da si u pre- 
svetom oltarskom Sakramentu pod 
obličjem kruha pravi i živi Bog. 
lijubim Te nada sve i želio bih Te 

primiti u svoje srce. No jer _ Te ne 
mogu primili sakramentalnim nači- 
nom, a Ti barem duhovno dođi i 
nahrani moju dušu.... (Pomisli da 
primaš Isusa...) Klanjam “Ti se iz du- 
bine srca i molim Te, ne uzmi od 
mene Tvoje svete milosti ni danas 
ni ikad! ... 


SVRŠETAK MISE 

Dobri Isuse, Ti si se, eto, ne- 
krvnim načinom žrtvovao za moje 
spasenje. Žao mi je, Isuse, što su 
Te moji grijesi razapeli i usmrtili. 
Marijo Majko, žao mi je što sam svo- 
iim neurednim življenjem izmučio 
Tvoga Sina i okrutno ranio “Tvoje 
materinsko Srce. Draga moja Majko, 
oprosti mi! Neću više vrijeđati Tvo- 
ga Sina, neću više žalostili Srca 
Tvoga! Isprosi mi od Isusa milost 
da izvršim ovo svoje obećanje i da 
unaprijed živim kao pravi kršćanin! 
Kao zalog da ćete me uslišiti, dajte 
mi Vaš sveti blagoslov! 

Dok svećenik blagosivlje svijet, i ti se 
prekrsti; za posljednjeg Evanđelja stoj nu 
nogama, sklopljenih ruku, i zahvaljuj Isusu 
na daru sv. Mise, a onda s misnikom klečeći 
moli molitve poslije svete Mise: 3 Zdravo- 

marije i Zdravo. Kraljice, zatin sa svećo- 
nikom: 


Pomolimo se! 

Bože, utočište naše i kreposti, po- 
gledaj milostivo na puk koji k Tebi 
vapije; te po zagovoru slavne i ne- 
oskvrnjene Djevice Bogorodice Ma- 
rije sa blaženim Josipom, njezinim 
Zaručnikom, i blaženim Apostolima 
Tvojim Petrom i Pavlom i svim 
Svetima, molitve, koje prinosimo za 
obraćenje grešnika, za slobodu i uz- 
višenje svete Matere Crkve, milo- 
srdno i dobrostivo usliši! Po istom 
Kristu Gospodinu našem. Amen. 

Sveti Mihovile Arkanđele, brani 
nas u boju: proti pakosti i zasje- 
dama đavolovim budi zaklon! Ne- 
ka mu zapovjedi Bog, ponizno 
molimo: i ti, Vojvodo vojske nebe- 
ske, sotonu i druge duhovne zlobne, 
koji svijetom obilaze na propast 
duša, božanskom krepošću u pakao 
protjeraj! Amen. 

Sveć.; Presveto Srce Isusovo, 

Puk: Smiluj se nama!  (Triput.) 

Za ovaj trokratni uzdah Presvetom Srcu 


dao je Papa Pijo X oproštenje od 7 godina 
i 7 četrdesetnica. 

POHVALE IMENU BOŽJEMU 


kao zadovoliština za psovke i kletve 

Blagosloven budi Bog! 

Blagosloveno Njegovo sveto Ime! 

Blagosloven Isus Krist, pravi Bog i 
pravi Čovjek! 

Blagosloveno Ime Isusovo! 

Blagosloveno presveto Srce fadBdvtd 


Blagosloven Isus u presvetom oltar- 
skom Sakramentu! 


DoBslena velika Bogorodica, 
presveta Djevica Marija! 

Blagosloveno sveto i neoskvrnjeno 
Njezino Začeće! 


Blagosloveno Ime Marije, Djevice i 
Majke! | 


Blagosloven sveti J osip, Njezin 
prečisti Zaručnik! 


Blagosloven Bog u svojim Anđelima 
i u svojim Svecima! 


koko 


Hvaljen Isus, Marija i Josip! 

HRVATSKA KNJIŽARA - SPLIT 








MEDALJICE ZA BRATOVŠTINE 
PRESV. SAKRAMENTA : 


jšr. 192. 

U formi Ostenzori.a, 
Sa hrvatskim  natpi- 
som: »Budi hvaljen 
Presveti Oltarski Sa- /ć 
kramenat.«  Promijer: 
50,45. mm. Komad Di- 
nara 3.—, tucet Din 
30.—, Groša Dinara 


500.— 





Br, 2545. Ista medalja u promjeru 37/52 sa 
latinskim natpisom: »Venite adoremus«. 
Komad Din 3.50, tucet Din 35.—, Grošu 
Din 350.— 


Br, 6872. Na prednjoj strani: Ostenzorij i 
natpis: »Adoremus in aeternum Sanectissi- 
mum Sacramentum«. — Na drugoj strani: 
Presv. Srca Isusa i Marije sa natpisom: 
»Sacratissima Corda Iesu et Mariae nos 
tuemini«, Promjer: 30/42 mm. Komad Din 
3.—, tucet Din 50.—, Groša Din 500.— 


: 
: 

Br. 4424. Medalja u obljku Križa, samo s 
jedne strane izrađena, bez natpisa. U sre BK 
dini Kalež sa sv. Hosti'om. Prom'er: 28,32 h 2 
mm. Tućet Din 19.—, Groša Din 150.— 


Br. 1392. Na__prednjoj strani: Ostenzorij nd 
natpise*5Non fecit taliter omni nationi“. d 
S druge strane:- Kalož sa sv . Hostijom ja 
natpis: » Ecce ' Agnus Dei“. Prodija 20, 40 ke 
mm.  Tucet Din“ 4.—, Groša Din d0.— na 

MOLITYENICI NA ČAST jja 
OLTARSKOG SAKRAMENTA: 

Euharistično Blago. Pri “rčna knjižica za Adi 
Ž  štovatelje Isusa  aopĆe, a. napose za' jela u 
onove svagda jeg općeg i vječnog Jelašić Bh. 
 Presv.. Oltarskom Sakramo: tu Din: 20.— 


KS 1% 
iskrice Ljubavi Svetotajstvenom PA 
M ja Ea Ke i Din 10.— < 


ŠPOLJAR: Presv. Euharistija - - . Din 10. m g 
VALSER J.: Vječno klanjanje - z : Din 30.— Ma 


Vaki 


BERNARDOT M. V.: Od. Euhari- 
A 


stije k Presv. Trojstvu - - <“ Din h. - 
SPORČIĆ Z.: Vječno svijetlo - Din 6. $ 
CONVERT" H.: si a raz- ka k ' 

matranja | X, On *_ 5. "ec "Dill 20 38 

